ইংরেজি-ভিত্তিক ক্রেওল ভাষাসমূহ
টেমপ্লেট:British African-Caribbean community ইংরেজি-ভিত্তিক ক্রেওল ভাষা বা সংক্ষেপে ইংরেজি ক্রেওল বলতে এমন এক ধরনের ক্রেওল ভাষা বোঝায় যেটি গঠনের সময় ইংরেজি ভাষার শব্দভাণ্ডার ঐ ক্রেওওলটির নিজস্ব শব্দভাণ্ডারের ভিত্তি হিসেবে কাজ করেছিল, অর্থাৎ ইংরেজি ভাষা ছিল ঐ ক্রেওল ভাষার ভিত্তিভাষা (লেক্সিফাইয়ার)। বেশির ভাগ ইংরেজি ক্রেওল ভাষা ব্রিটিশ উপনিবেশগুলিতে গঠিত হয়েছিল। ১৭শ থেকে ১৯শ শতকে যুক্তরাজ্যের নৌশক্তি ও বাণিজ্যের বিস্তারের সূত্র ধরে এগুলি গঠিত হয়। ইংরেজি-ভিত্তিক ক্রেওল ভাষাগুলির প্রধান দলগুলি হল আটলান্টিক মহাসাগরীয় (আমেরিকা ও আফ্রিকা মহাদেশীয়) এবং প্রশান্ত মহাসাগরীয় (এশিয়া ও ওশেনিয়া)। বর্তমানে সারা বিশ্বে ৭ কোটি ৬৫ লক্ষের বেশি লোক কোনও এক ধরনের ইংরেজি-ভিত্তিক ক্রেওল ভাষাতে কথা বলে বলে প্রাক্কলন করা হয়েহে। সিয়েরা লিওন, মালয়েশিয়া, নাইজেরিয়া, ঘানা, জামাইকা, সুরিনাম ও সিঙ্গাপুরে ইংরেজি ক্রেওল বক্তাদের ঘনত্ব সবচেয়ে বেশি।